Държавен вестник, бр. 58, 2025 г., стр. 90

СТР.  90	
Д Ъ Р Ж А В Е Н  В Е С Т Н И К 	
БРОЙ  58
Г л а в а  д е с е т а
ВЪТРЕШЕН РЕД И ПРОВЕРКА НА 
КАРАУЛИТЕ
Раздел I
Вътрешен ред в караулните помещения
Чл. 430. (1) Караулното помещение се об­
завежда съгласно приложение № 29. В него 
трябва да се спазва установеният ред. Пуше­
нето, почистването на облеклото и обувките 
става на определените за това места.
(2) Караулните нямат право да напускат 
караулното помещение без разрешение на 
началника на караула.
Чл. 431. (1) Оръжието се поставя в пира­
мидите без пълнители (кутии), изпразнено 
и подредено съгласно постовата ведомост 
на караула. Пирамидите не се заключват, а 
само се запечатват с печата на началника на 
караула.
(2) Запасът от боеприпаси на караула се 
съхранява в метална каса (сандък), заключена 
и запечатана с печата на началника на караула.
(3) Чантите (сумките) с пълните пълнители 
на автоматите и армейският нож не се снемат 
от поясните ремъци.
(4) Началниците на караули, въоръжени с 
пистолети, не ги снемат.
(5) Оръжието се взема от пирамидата с 
разрешение на началника на караула или на 
разводача. То се почиства под тяхно ръковод­
ство, без да се разглобява.
(6) Личният състав на караула стои в кара­
улното помещение без каски (шапки, барети, 
пилотки), противогази и шуби. Те се поставят 
на определените за това места.
Чл. 432. (1) На караулните е разрешено да 
почиват легнали (да спят), без да се събли­
чат, като снаряжението им е в готовност/в 
близост до тях: 
1. началникът на караула – не повече от 
6 часа в определеното в плана време;
2. помощник-началникът на караула (опера­
торът по техническите средства за охрана), не 
повече от 6 часа, с разрешение на началника 
на караула;
3. разводачите и водачите на транспортни 
средства – през свободното време между сме­
ните с разрешение на началника на караула;
4. съставът на една смяна от караула – след 
завръщането є от пост съгласно правилата;
5. караулните, които охраняват обекти 
само нощем – след завръщането им в караул­
ното помещение до тръгването им отново на 
постовете.
(2) На почиващите караулни и разводачи 
се разрешава да свалят и сушат обувките и 
чорапите (партенките) си.
(3) Бодърстващата смяна и разводачите 
носят службата си в общата стая, като охра­
няват оръжието и боеприпасите. Общата стая 
никога не се оставя без охрана.
Чл. 433. При привеждане на караула в 
готовност личният състав, намиращ се в 
караулното помещение, действа съгласно 
уточнения ред в плана.
Чл. 434. (1) На външните караули храна се 
доставя с разрешение на оперативния дежурен 
(дежурния по военно формирование/район).
(2) Храната на личния състав на караула, 
разположен във войсковия район, се доставя 
от бодърстващата смяна. 
Чл. 435. Освен ежедневното почистване 
не по-малко от един път в месеца в дни, 
определени от командира (началника), пред­
ставител от медицинския пункт на военното 
формирование извършва дезинфекция на 
караулното помещение.
Чл. 436. (1) През зимата в караулното 
помещение се поддържа температура не по-
ниска от +18 °С. През цялото денонощие се 
осигуряват чай, кафе или тонизиращи напитки.
(2) С настъпването на тъмнината в кара­
улното помещение коридорите и тоалетната 
трябва да имат пълно осветление, а в стаята 
за почиващата смяна – дежурно.
(3) Нощем прозорците в караулното по­
мещение се затварят с капаци и закрепват с 
ключалки от вътрешната страна.
Чл. 437. (1) За охрана на караулното поме­
щение при караули, в състава на които има 
три и повече денонощни поста, пред входа на 
караулното помещение се поставя часови от 
караулните от бодърстващата смяна.
(2) В караулите, охраняващи важни обекти 
за охрана на караулното помещение, може да 
се назначава отделен пост.
(3) Караулното помещение, разположено 
в района на военното формирование (охра­
нявания обект), обикновено не се охранява. 
То се огражда с висока телена ограда и се 
осигурява със заключваща се врата и звънец.
(4) Входните врати на караулното помеще­
ние се оборудват с наблюдателно прозорче. Те 
винаги трябва да бъдат заключени отвътре.
Раздел II
Проверка на караулите (патрулите)
Чл. 438. (1) Караулите (патрулите) се про­
веряват освен от длъжностните лица, на които 
те са подчинени, и от офицери от щаба на 
военното формирование и от главния сержант 
на батальон/дивизион (освен в случаите, когато 
началникът на караула е офицер) по график, 
изготвен от началника на щаба. 
(2) Караулите (патрулите), разположени в 
района на железопътен (воден) участък и гара 
(пристанище, аерогара), както и караулите 
(патрулите) на всички транспортни средства 
с военни товари, които минават през гарата 
(пристанището, аерогарата), задължително